cyanic-selkie/wikianc huggingface dataset:
মোহনপুর ইউনিয়ন, উল্লাপাড়া
বিভিন্ন প্রতিষ্ঠান/ব্যবসা
মোহনপুর ইউনিয়নে সোনালী ব্যাংক, গ্রামীণ ব্যাংক, ব্র্যাক ব্যাংক ও আশা ব্যাংকসহ বিভিন্ন প্রতিষ্ঠান আছে, যাহা সার্বক্ষণিক জনগণের সেবায় নিয়োজিত আছে। ইহাছাড়া বিভিন্ন সমিতি আছে, যাহা বাংলাদেশ সমবায় অধিদপ্তর কর্তৃক অনুমোদিত।
প্রখ্যাত ব্যক্তিবর্গ
মোহনপুর ইউনিয়নে অনেক সুনামধন্য লোকের জন্ম। বিশেষ করে লাহিড়ী পরিবারে জন্ম “অমূল্য লাহিড়ী” নামে একজন বিশিষ্ট রাজনীতিবিদ ছিল। তার নামানুসারে লাহিড়ী মোহনপুর রেলস্টেশন নামে পরিচিতি লাভ করে। ইহাছাড়া ক্ষিতিমোহন লাহিড়ী, মির্জা মেনহাজ উদ্দিন, মিজানুর রহমান খন্দকার, অধ্যক্ষ আবুল হোসেন এবং বাংলাদেশ জাতীয় সংসদের সাবেক সংসদ সদস্য- উত্তর বঙ্গের লালসূর্য পলাশ ডাঙ্গার সর্বাধিনায়ক কমান্ডার বীর মুক্তিযোদ্ধা মরহুম আলহাজ আব্দুল লতিফ মির্জাসহ আরও অনেক রাজনীতিবিদ, শিক্ষাবিদ ও সমাজ সেবক ব্যক্তিদের জন্ম হয়েছিল। যাহারা দেশ ও জাতীর জন্য গর্ব।
বাসযোগে
রাজধানী ঢাকা হতে উত্তর বঙ্গের যেকোন বাসে সরাসরি বঙ্গবন্ধু বহুমুখী সেতু (যমুনাসেতু) হয়ে সিরাজগঞ্জ গোল চত্বরে নামতে হবে অথবা গোল চত্ত্বর থেকে দক্ষিণ দিকে পাবনা রোড হয়ে মাত্র ১২-১৫ কিলোমিটার (১০-১২মিনিট) এসে উল্লাপাড়া শ্যামলীপাড়া বাসস্ট্যান্ডে নামতেহবে। এরপর বাসস্ট্যান্ড হতে পশ্চিম দিকে মোহনপুরের উদ্দেশ্যে আসতে হবে। এখান থেকে রিক্সা, ভ্যান হলে সময় লাগবে ৩০-৩৫ মিনিট অথবা সিএনজি, অটোরিক্সা হলে সময় লাগবে ৮-১০ মিনিট। মোহনপুর এসে উধুনিয়া ও বড়পাঙ্গাসী রোড এর সংলগ্ন বাম পার্শ্বে মোহনপুর ইউনিয়ন পরিষদ অবস্থিত ।
ট্রেনযোগে
রাজধানীর কমলাপুর স্টেশন হতে সরাসরি আন্ত:নগর ট্রেনে লাহিড়ী মোহনপুর রেলওয়ে স্টেশন এ নামতে হবে। সময় লাগবে প্রায় ৪-৫ঘণ্টার মতো। লাহিড়ী মোহনপুর রেলওয়ে স্টেশন থেকে বাজারের ভিতর হয়ে ৩০০-৪০০ ফুট  উত্তর দিকে পায়ে হেঁটে এসে  হাতের বাম পার্শ্বে মোহনপুর ইউনিয়ন পরিষদ। সময় লাগবে ১-২ মিনিট।
দর্শনীয় স্থান
{| class="wikitable"
ভাষা ও সংস্কৃতি
মোহনপুর ইউনিয়নের সবাই বাঙ্গালী, তাই তাদের একই ভাষা-বাংলা । বাংলাভাষার উচ্চারণের মধ্যে বেশকিছু পার্থক্য দেখা যায় । গ্রামবাসী ও শহরবাসীর উচ্চারণের মধ্যে সাধারণতঃ পার্থক্য পাওয়া যায় । তার কারণ শহরের মানুষ অধিকাংশই শিক্ষিত, তাই তারা শুদ্ধ ভাবে লিখতে, পড়তে এবং বলতে পারে, যা’ অধিকাংশ অশিক্ষিত গ্রাম্য মানুষের ক্ষেত্রে সম্ভব নয় । প্রসঙ্গক্রমে গ্রামীণ ভাষার কিছু নমুনা নিম্নে উদ্ধৃত করা হ’ল।
খাদ্য
মোহনপুর ইউনিয়নের মানুষের প্রধান খাদ্য- ভাত, রুটি, ডাল, শাক-সবজি, মুড়ি, চিড়া ইত্যাদি । গ্রামে পান্তা ও কড়কড়া ভাতের বহুল প্রচালন আছে । এমনকি অবস্থা সম্পন্ন ঘরে ও সকালে বাসী তরকারীর সঙ্গে পান্তা খাওয়া হয় । খাদ্যের প্রশ্নে হিন্দু মুসলমানের মধ্যে বিশেষ পার্থক্য নাই, একমাত্র গরুর গোশত ব্যতীত, যা হিন্দুরা খায়না । তবে যে হিন্দুরা এক কালে পেয়াজ, রসুন, মুরগী, ডিম, গরু প্রভৃতির নাম শুনলে নাক সিটকে দুরে সরে যেত, বর্তমান কালে তারা সেসব খাদ্যের বড় সমঝদার হয়ে পড়েছে । গ্রামের সঙ্গতি সম্পন্ন পরিবারে নানা ধরনের পিঠা যেমন- সরাপিঠা, পাটীসাপ্টা, ছিটাপিঠা, রুটিপিঠা, পরটা, তেলপিঠা, কুস্লীপিঠা, তালপিঠা, তালবড়া, সেমাই, পায়েস, হালুয়া, দুধেরক্ষীর, ভাপাপিঠা (ধুকীপিঠা) প্রভৃতি প্রস্তত  হয়ে থাকে ।
খেলাধুলা
লাঠি খেলা মোহনপুর ইউনিয়নের একটি প্রসিদ্ধ খেলা । মোহনপুর ইউনিয়নের  লাঠিয়ালগণের বিশেষ সুনাম আছে । গারসি ও মহরম সময়ে সর্বত্রই লাঠি খেলার প্রচলন আছে । ৩০আশ্বিন মোহনপুর ইউনিয়নের ‘গারসি’ বলে পরিচিত । এইদিনে সাধারণ হিন্দু মুসলমানগণের অনেকেই কুস্তি ও মল্ল ক্রীড়াদি প্রদর্শন করে থাকে । পলো নিয়ে মাছ মারা এই মোহনপুর  ইউনিয়নের  লোকের একটি প্রাচীন আমোদ । মহিষের সিঙা বাজিয়ে লাঠি ও পলো কাঁধে নিয়ে শতাধিক লোক একত্রিত হয়ে বিল জলাশয়ে মাছ ধরে । এরা ‘‘বাহুত’’ নামে পরিচিত।
নৌকা চালনে মোহনপুর ইউনিয়নের লোক বিশেষ অভ্যস্ত । দুর্গোৎসবে দহকুলা গ্রামের নৌকা বাইচ প্রথা ও পানসি নৌকার সাজ এবং সারি গানের আমোদ বহুদিন হতে প্রচলিত । এদেশের বালকদের মধ্যে শীতকালে ঘুড়ি বা ঘুন্নি উড়ানোর প্রথা প্রচলিত আছে । এটি একটি প্রধান ক্রীড়া বা আমোদ বলে গণ্য । হাডুডু বা হৈলডুবি অনেক অঞ্চলে প্রচলিত । ডান্ডাগুলি, কঢ়িখেলা, লাটিম কাচ্চা প্রভৃতি বালকদের মধ্যে, তাস আবাল বৃদ্ধ বণিতা এবং পাশা, দাবা যুবক ও বৃদ্ধগণের মধ্যে দেখা যায় । কোথাও কোথাও তুরমি খেলা প্রচলিত আছে । সাতবিলা গ্রামে পৌষ পার্বণে চিঠি খেলার বিশেষ প্রচলন আছে ।বর্তমানে স্কুল ও কলেজে ক্রিকেট, ফুটবল, ভলিবল, টেনিস ইত্যাদি খেলা অনুষ্ঠিত হয়ে থাকে।
আঞ্চলিক গান
মোহনপুর ইউনিয়নের গানে সমৃদ্ধ । এখানের মাঠে ঘাটে গ্রামান্তরে অজস্ত্র লোক সংগীত শ্রুত হয় । এগুলোর মধ্যে বর্ষার গান উল্লেখ যোগ্য । যে গানে ভালবাসায় সিক্ত গ্রামের একজন বধুর অনুভূতি বর্ণনা করা হয়েছে।
{মোহনপুর ইউনিয়নের আরো যে সমস্ত গান প্রচলিত আছে সেগুলোর মধ্যে ঘুমপারানী গান, বিয়েরগান, ঘুম ভাঙ্গানো গান ইত্যাদি উল্লেখযোগ্য}।
খাল ও নদী
বাংলাদেশ নদী মাতৃক দেশ । সেই দিক হতে মোহনপুর ইউনিয়ন নদীনালা, খালবিল ও বিভিন্ন জলাশয়ে ভরপুর। বাংলাদেশের অন্যতম বিল চলন বিল মোহনপুর ইউনিয়নের কোল ঘেঁসে বয়ে চলেছে । অত্র ইউনিয়নে দুটি নদী ও অসংখ্য খালবিল আছে। নদী দুটির মধ্যের (১) গোহালা নদী (২) কোমলা বানিয়াধান ।  নদীগুলোতে সারা বছর পানি থাকে এবং নৌকা চলাচল করে । আমরা মাছে ভাতে বাঙ্গালী তাই আমাদের ইউনিয়নের নদী ও খালবিলগুলোতে বছরের সকল সময়ে মাছ পাওয়া যায় । চৈত্র-বৈশাখ মাসে নদীতে পানি থাকলেও খালবিলগুলোতে তেমন পানি থাকেনা, অনেকগুলো খালবিল শুকিয়ে যায় । কিন্তু আষাঢ় মাসে যখন বৃষ্টি হয় তখন থেকেই নদীনালা- খালবিল পানিতে ভরে যায় । এরপর বর্ষার পানিতে সকল নদীনালা-খালবিল পানিতে তলিয়ে যায়। বর্ষাকালে মোহনপুর ইউনিয়ন পানিতে থৈ-থৈ করে । এক মনোরম পরিবেশের সৃষ্টি হয় । বনভোজন পিয়াসু লোকজন নৌকা নিয়ে মোহনপুরসহ বিভিন্ন স্থানে বনভোন করতে যায় । জেলেরা মাছ ধরে জীবিকা নির্ভর করে । মোহনপুর ইউনিয়নের রেলস্টেশন বাজার হতে প্রত্যেহ মাছগুলো দেশের বিভিন্ন জায়গার (স্থানের) মাছের চাহিদা মেটায় । এরপর যখন বর্ষার পানি সরে যেতে থাকে তখনও নদীতে পানি থাকে, খালবিলগুলো ক্রমান্বয়ে পানি শূন্যতা করুণ পরিস্থিতির সৃষ্টি হয় । খালবিলগুলোতে ইরিধানের মৌসুমে ধান চাষ করা হয় ।
লাল পান বিবি
লাল পান বিবি ১৯৯৪ সালের একটি ভারতীয় বাংলা একশনধর্মী চলচ্চিত্র যার পরিচালক ছিলেন প্রশান্ত নন্দা ও প্রযোজক দিলীপ কাঙ্কারিয়া। ১৪ নভেম্বর ১৯৯৪ সালে ছবিটি মুক্তি পায়। এই ছবি সঙ্গীত পরিচালক ছিলেন বাপ্পী লাহিড়ী।
কাহিনী
লালি আর মিলি দুই বোন। তাদের পিতাকে খুন করা হয়। আইনের কাছে বিচার না পেয়ে লালি নিজে হাতে হত্যাকারীদের সাজা দিতে মনস্থ করে। কিন্তু তার বোন মিলি একজন পুলিশ অফিসার, সে চায় বোনকে আটকাতে।
তোমায় আমায় মিলে
তোমায় আমায় মিলে (২০১৩-২০১৬)হলো স্টার জলসা চ্যানেলে প্রচারিত একটি ভারতীয় বাংলা টেলিভিশন ধারাবাহিক। এটি প্রতি সোম থেকে রবিবার রাত ৯:৩০ ঘটিকায় স্টার জলসা য় প্রচারিত হতো।এটি স্টার প্লাসের "দিয়া অর বাতি হাম"এর বাংলা সংস্করণ।
কাহিনী সংক্ষেপ
বিশ বছর বয়সী কলেজের শিক্ষার্থী ঊষসী মিত্রের গল্প, যার স্বপ্ন ভারতীয় পুলিশ সার্ভিস অফিসার হওয়া । নিশীথ ঘোষের মিষ্টির দোকানের মালিক এবং ময়রা। নিশীথ ও ঊষসী বিঘ্নিত পরিস্থিতিতে বিয়ে করে। উষসী তার কঠোর শাশুড়ির সাথে সংগ্রাম করে, যিনি তাকে একজন পুলিশ অফিসার হতে দিতে চান না। গল্পটি কীভাবে ঊষসীর স্বামী তার শক্তি হয়ে ওঠে এবং তার স্বপ্ন পূরণ করতে সাহায্য করে তা নিয়ে।
ক্রিস ব্রড
ব্রায়ান ক্রিস্টোফার ব্রড (Brian Christopher Broad; জন্ম: ২৯ সেপ্টেম্বর, ১৯৫৭) ব্রিস্টলের নোল এলাকায় জন্মগ্রহণকারী সাবেক ইংরেজ ক্রিকেটার ও ধারাভাষ্যকার। ইংল্যান্ড ক্রিকেট দলের উদ্বোধনী ব্যাটসম্যানের দায়িত্ব পালন করেছেন। একদিনের আন্তর্জাতিকে ৪০-এরও অধিক রান গড়ের অধিকারী ব্রড ১৯৮৬-৮৭ মৌসুমের অ্যাশেজ সিরিজে ধারাবাহিকভাবে তিন টেস্ট সেঞ্চুরি করে স্মরণীয় হয়ে আছেন। সচরাচর তিনি ক্রিস ব্রড নামেই অধিক পরিচিত। বর্তমানে তিনি আইসিসি’র ক্রিকেট কর্মকর্তা হিসেবে দায়িত্ব পালন করছেন।
ব্যক্তিগত জীবন
ব্রিস্টলের নোলে ২৯ সেপ্টেম্বর, ১৯৫৭ তারিখে তিনি জন্মগ্রহণ করেন। কেন ও ন্যান্সি দম্পতির সন্তান ব্রড ১৫ বছর বয়স থেকে অস্থিজনিত রোগে ভুগতে থাকেন যা ক্রিকেটার হিসেবে নিজেকে গড়ে তুলতে বিলম্ব ঘটায়। ১৯৭৯ সালে গ্লুচেস্টারশায়ার দলের পক্ষে প্রথম-শ্রেণীর ক্রিকেটে অভিষিক্ত হন ব্রড। পরের গ্রীষ্ম থেকেই তিনি দলে স্থায়ীভাবে আসন গড়েন। নটিংহ্যামশায়ার দলের পাশাপাশি অরেঞ্জ ফ্রি স্টেট দলের পক্ষে খেলার পর তিনি পুনরায় ১৯৯৩ সালে গ্লুচেস্টারশায়ারে ফিরে আসেন। কোমড়ের আঘাতজনিত কারণে ১৯৯৪ মৌসুম শেষে খেলোয়াড়ী জীবন থেকে অবসর নেন।
ব্রডের সন্তানেরা ক্রিকেটের সাথে সম্পৃক্ত রয়েছে। তার পুত্র স্টুয়ার্ট ব্রড পিতার পদাঙ্ক অনুসরণ করে ফাস্ট বোলাররূপে প্রতিষ্ঠিতি পেয়েছেন। স্টুয়ার্ট ইংল্যান্ড ক্রিকেট দল ও নটিংহ্যামশায়ার দলের প্রতিনিধিত্ব করেন। তার কন্যা গেমা ইংল্যান্ডের একদিনের দলের প্রদর্শন বিশ্লেষকের দায়িত্ব পালন করছেন। ক্রিকেট সাংবাদিক কলিন বেটম্যান মন্তব্য করেন, ক্রিস ব্রড স্বেচ্ছায় নিজের খেলোয়াড়ী জীবনকে ধ্বংস করেছেন। ক্রিজে নিজেকে সংযত রাখতে অনীহার ফলে মাত্র ৩০ বছর বয়সে ইংল্যান্ডের উদ্বোধনী ব্যাটসম্যানের দায়িত্ব থেকে চলে যেতে বাধ্য হয়েছেন।
ওম প্রকাশ মালহোত্রা
জেনারেল ওম প্রকাশ মালহোত্রা, পিভিএসএম (জন্মঃ ৬ই আগস্ট ১৯২২; মৃত্যুঃ ২৯ ডিসেম্বর ২০১৫), যিনি  জেনারেল ওপি মালহোত্রা নামেও পরিচিত, ভারতীয় সেনাবাহিনীর একজন ঊর্ধ্বতন কর্মকর্তা ছিলেন এবং ১৯৭৮ সাল থেকে ১৯৮১ মেয়াদে সেনাবাহিনী প্রধান হিসেবে দায়িত্ব পালন করেছিলেন। সেনাবাহিনী থেকে অবসরপ্রাপ্তির পর তিনি 'ইন্ডিয়ান ফরেন সার্ভিস'তে নিযুক্ত হয়েছিলেন; ১৯৮১-১৯৮৪ সালে তিনি ইন্দোনেশিয়ায় নিযুক্ত ভারতের রাষ্ট্রদূত ছিলেন এবং পরে ভারতে রাজনৈতিক প্রশাসনের দায়িত্ব পান পাঞ্জাব প্রদেশের গভর্নর এবং ১৯৯০-১৯৯১ সালে চন্ডিগড় শহরের প্রশাসকের হিসেবে। সেনাপ্রধান হিসেবে তিনি ছিলেন ১৩তম।
পূর্ব জীবন
১৯২২ সালের আগস্ট মাসের ৬ তারিখে ওম কাশ্মীরের শ্রীনগরে জন্মগ্রহণ করেন। তিনি প্রথমে শ্রীনগরের মডেল হাই স্কুল এবং শ্রী প্রতাপ কলেজ, শ্রীনগরে অধ্যায়ন করেন। এরপর তিনি বর্তমান পাকিস্তানের লাহোরের গভর্নমেন্ট কলেজতে ভর্তি হন এবং এখান থেকেই তিনি দেরাদুনের ভারতীয় সামরিক একাডেমীতে প্রশিক্ষণের জন্য নির্বাচিত হয়ে যান।
সামরিক জীবন
১৯৪১ সালের নভেম্বর মাসে ওম প্রকাশ ব্রিটিশ ভারতীয় সেনাবাহিনীর গোলন্দাজ রেজিমেন্টে কমিশনপ্রাপ্ত হন। তিনি ২য় লেফটেন্যান্ট হিসেবে প্রথমে দায়িত্ব পেয়েছিলেন বর্তমান পাকিস্তানের উত্তর-পশ্চিম সীমান্ত প্রদেশের রাজমাকে ২৬তম জ্যাকব (মাউন্টেন) ব্যাটারিতে। তিনি পরে ১৫ (ঝিল্ম) মাউন্টেন ব্যাটারিতে বদলী হন যেটা ৫০তম প্যারাশুট ব্রিগেডের অধীনে ছিলো এবং দ্বিতীয় বিশ্বযুদ্ধ চলাকালে বার্মা ফ্রন্টে জাপানী সেনাবাহিনীর বিরুদ্ধে লড়াই করেছিলো। ওম একজন তরুণ কর্মকর্তা হিসেবে মণিপুর রাজ্যের 'সংশক যুদ্ধ'তে জাপানি সেনাদের সঙ্গে লড়াইয়ে বীরত্বপূর্ণ কাজ দেখান; এই যুদ্ধে তিনি আহত হন। তিনি পরে ১৩ (দারদোনি) মাউন্টেন ব্যাটারির সেকেন্ড-ইন-কমান্ড (উপ অধিনায়ক) এর দায়িত্ব পান।
মালহোত্রা ভারতীয় সেনাবাহিনীর গোলন্দাজ রেজিমেন্টের প্রশিক্ষণকেন্দ্র 'স্কুল অব আর্টিলারি দেওলালি'তে প্রশিক্ষক হিসেবে যোগ দেন এবং ১৯৪৬ সালে যুক্তরাজ্যের 'রয়েল স্কুল অব আর্টিলারি লারখিল'তে লং গানারি স্টাফ কোর্স করতে যান। তিনি নভেম্বর ১৯৫০ তারিখ থেকে জুলাই ১৯৬১ তারিখ পর্যন্ত ভারতীয় সেনাবাহিনীর ৩৭তম কুর্গ এ্যান্টি ট্যাঙ্ক রেজিমেন্ট, ২০তম লোকেটিং রেজিমেন্ট এবং ৪২তম ফিল্ড রেজিমেন্টের অধিনায়কত্ব করেন। এর মধ্যে তিনি নতুন দিল্লীতে সেনাবাহিনী সদর দপ্তরে কিছুকাল দায়িত্ব পালনসহ ওয়েলিংটনে ডিফেন্স সার্ভিসেস স্টাফ কলেজ কোর্স করে ফেলেন এবং পরে এই স্টাফ কলেজে ইন্সট্রাক্টর হিসেবে দায়িত্ব পান। ১৯৬২ সাল থেকে ১৯৬৫ সাল পর্যন্ত তিনি তৎকালীন সোভিয়েত ইউনিয়নে ভারতের সামরিক রাষ্ট্রদূত (মিলিটারি এ্যাটাশে) হিসেবে দায়িত্ব পালন করেন; পরে পোল্যান্ড এবং হাঙ্গেরিও যান।
১৯৬৫ সালের আগস্টে মালহোত্রা সোভিয়েত ইউনিয়নের মস্কো থেকে ভারতে এসে ১ম সাঁজোয়া ডিভিশনের অধীনস্থ ১ম গোলন্দাজ ব্রিগেডের কমান্ডারের দায়িত্ব পান এবং ভারত-পাকিস্তান যুদ্ধ ১৯৬৫ সালে যোগ দেন 'শিয়ালকোট সেক্টর'তে। পাকিস্তানের সঙ্গে যুদ্ধ থেমে গেলে ওম ১৬৭তম মাউন্টেন ব্রিগেডের নেতৃত্ব দেন যেটা নর্থ-ইস্ট ফ্রন্টিয়ার এজেন্সির তাওয়াং জেলার 'সেলা পাস' এ অবস্থিত ছিলো। ১৯৬৭ সালের সেপ্টেম্বর মাসে তিনি ভারপ্রাপ্ত মেজর-জেনারেল পদবীতে উন্নীত হন এবং সাউগরতে ৩৬তম পদাতিক ডিভিশনের নেতৃত্ব দেন দু'বছরের জন্য; ১৯৬৮ সালের ২৮শে ফেব্রুয়ারি তারিখে তিনি প্রকৃত মেজর-জেনারেল পদবী লাভ করেন। ১৯৬৯ সালের ২৯ সেপ্টেম্বর তারিখ হতে ১৯৭২ সালের মে মাস পর্যন্ত তিনি ৪ কোরের চীফ অব স্টাফ ছিলেন; এই ৪ কোর আসাম প্রদেশের তেজপুরে ছিলো এবং তিনি পূর্ব পাকিস্তানে সামরিক অভিযানের দায়িত্ব পেয়েছিলেন। ১৯৭২ সালের ২৯শে মে তারিখে ওম ভারপ্রাপ্ত লেফটেন্যান্ট জেনারেল পদবী লাভ করেন এবং ঐ বছরেরই ১৫ অক্টোবরে তিনি প্রকৃত লেফটেন্যান্ট জেনারেল হন; পাঞ্জাবের জালান্ধারের ১১ কোরের কমান্ডারের দায়িত্ব পান ওম, এই কোরটি তিনি দুই বছরের জন্য নেতৃত্ব দেন। এরপর পুনেতে তিনি সাউদার্ন কমান্ড (দক্ষিণাঞ্চলীয় সেনা কমান্ড) এর জেনারেল অফিসার কমান্ডিং-ইন-চীফ (জিওসি-ইন-সি) হিসেবে দায়িত্ব পান।
১৯৭৬ সালে মালহোত্রা পরম বিশিষ্ট সেবা ম্যাডেল (পিভিএসএম) পদক প্রাপ্ত হন। ১৯৭৮ সালের ৩১শে মে তারিখে সেনাবাহিনী প্রধান হওয়ার আগে তিনি উপ সেনাবাহিনী প্রধান ছিলেন। ভারতীয় সেনাবাহিনীর রেজিমেন্ট অব আর্টিলারির অনারারি সিনিয়র কর্নেল কমান্ড্যান্ট ছিলেন তিনি এবং নেপালী সেনাবাহিনীর অনারারি জেনারেল সম্মানে ভূষিত হয়েছিলেন।
খুররম খান চৌধুরী
খুররাম খান চৌধুরী (১৯৪৬ - ১৭ জুলাই ২০২১) একজন বাংলাদেশ জাতীয়তাবাদী দলের রাজনীতিবিদ, মুক্তিযোদ্ধা এবং ময়মনসিংহ-৫, ময়মনসিংহ-৮ ও ময়মনসিংহ-৯ আসনের সাবেক সংসদ সদস্য।
রাজনৈতিক জীবন
খুররাম খান চৌধুরী নান্দাইলের একটি ইউনিয়ন পরিষদের সদস্য থেকে ইউপি চেয়ারম্যান, উপজেলা চেয়ারম্যান এবং মোট চারবার জাতীয় সংসদ সদস্য নিবাির্চত হন। তিনি বাংলাদেশ জাতীয়তাবাদী দলের ময়মনসিংহ উত্তর ইউনিটের আহ্বায়ক। দলবদলের মাধ্যমে তিনি বিএনপি থেকে জাতীয় পাটি এবং শেষে আবার বিএনপিতে যোগ দিয়েছেন।
১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসাবে ময়মনসিংহ-৫ আসন থেকে সংসদ সদস্য নিবাির্চত হন। এর পর ১৯৮৮ সালের চতুর্থ জাতীয় সংসদ নিরবাচিনে স্বতন্ত্র প্রার্থী হিসেবে ময়মনসিংহ-৯ আসন থেকে পুনরায় সংসদ সদস্য নিবাির্চত হয়ে জাতীয় পার্টিতে যোগ দেন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে ময়মনসিংহ-৮ আসন থেকে সংসদ সদস্য নিবাির্চত হয়ে পুনরায় বিএনপিতে যোগ দেন। সর্বশেষ ২০০১ সালের অষ্টম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসাবে ময়মনসিংহ-৯ আসন থেকে সংসদ সদস্য নিবাির্চত হন।
১২ জুন ১৯৯৬ সালের সপ্তম ও ২০১৮ সালের এদাদশ জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসাবে ময়মনসিংহ-৯ আসন থেকে পরাজিত হয়েছিলেন।
আফ্রিকা কাপ অব নেশন্স
আফ্রিকা কাপ অব নেশন্স (Coupe d'Afrique des Nations) (Africa Cup of Nations) আফ্রিকা মহাদেশে আফ্রিকা ফুটবল কনফেডারেশন পরিচালিত প্রথম সারির আন্তর্জাতিক ফুটবল প্রতিযোগিতা। এটি AFCON বা সমগ্র আফ্রিকা জাতীয় কাপ নামেও পরিচিত। স্পনসরজনিত কারণে টোটালএনার্জিস আফ্রিকা কাপ অব নেশন্স নামেও পরিচিত। সেনেগাল এই প্রতিযোগিতার বর্তমান চ্যাম্পিয়ন।
ট্রফি
আফ্রিকা কাপ অব নেশন্সের ইতিহাসে আজ পর্যন্ত তিনটি ট্রফি বিজয়ী দলকে প্রদান করা হয়েছে। আসল রৌপ্য নির্মিত ট্রফি, যা আব্দেলআজিজ আবদাল্লাহ সালাম ট্রফি নামে পরিচিত (প্রথম ক্যাফ প্রেসিডেন্ট আব্দেলআজিজ আবদাল্লাহ সালামের নামাঙ্কিত), ঘানা সেই ট্রফি ১৯৭৮ সালে প্রতিযোগিতা জিতে তিনবার চ্যাম্পিয়ন হবার সুবাদে আজীবন নিজেদের কাছে রাখার অনুমতি পায়।
মেডেল
ক্যাফ চ্যাম্পিয়ন দলকে ৩০টি স্বর্ণ পদক, রানার্স-আপ দলকে ৩০টি রৌপ্য পদক, তৃতীয় স্থানাধিকারী দলকে ৩০টি ব্রোঞ্জ পদক ও চতুর্থ স্থানাধিকারী দলকে ৩০টি ডিপ্লোমা দিয়ে থাকে।
ব্যাম্স-পা-ছোস-গ্রাগ্স
ব্যাম্স-পা-ছোস-গ্রাগ্স (১৮৭৬-১৯৩৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের নব্বইতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ব্যাম্স-পা-ছোস-গ্রাগ্স ১৮৭৬ খ্রিষ্টাব্দে তিব্বতের খাম্স অঞ্চলের ব্রাগ-'গো নামক স্থানে জন্মগ্রহণ করেন। শৈশবে তিনি স্থানীয় দ্গা'-ল্দান-রাব-ব্র্তান-র্নাম-র্গ্যাল-গ্লিং  বৌদ্ধবিহারে শিক্ষালাভ করেন। যৌবনে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে শিক্ষালাভের উদ্দেশ্যে ভর্তি হন। ব্যাম্স-পা-র্গ্যা-ম্ত্শো  নামক তৃতীয় ফুর-ল্চোগ  উপাধিধারী বৌদ্ধ লামা তাকে শ্রমণ ও ভিক্ষুর শপথ প্রদান করেন। এরপর তিনি গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে  মহাবিদ্যালয় এবং গ্যুমে তন্ত্র মহাবিদ্যালয়ের প্রধানের দায়িত্ব লাভ করেন। এই সময় তিনি নেপাল যাত্রা করে কাঠমান্ডু শহরের বৌধনাথ স্তূপ ও স্বয়ম্ভূনাথ স্তূপের সংস্কার সাধন করেন। ১৯২১ খ্রিষ্টাব্দে তিনি দ্গা'-ল্দান বৌদ্ধবিহারের নব্বইতম প্রধানের দায়িত্ব গ্রহণ করেন এবং এই পদে তিনি সাত বছর থাকেন। ১৯২৭ খ্রিষ্টাব্দে তিনি ত্রয়োদশ দলাই লামাকে একটি বিশালাকার মৈত্রেয় মূর্তি ও স্বর্ণনির্মিত অতীশ দীপঙ্কর ও ত্সোং-খা-পা-ব্লো-ব্জাং-গ্রাগ্স-পার মূর্তি নির্মাণের জন্য অর্থ সাহায্য করেন। তিনি খাং-গ্সার-স্ক্যাব্স-ম্গোন-ব্লো-ব্জাং-ত্শুল-খ্রিম্স-ব্স্তান-পা'ই-র্গ্যাল-ম্ত্শান-গ্যি-র্নাম-র্থার  নামক একটি গ্রন্থ রচনা করেন।
চান্দ্র মাস
চান্দ্র মাস (Lunar month, شهر قمري,, சந்திர மாதம், చంద్ర మాసము) হল চান্দ্র পঞ্জিকায় একই ধরনের দুটি ধারাবাহিক সিজিজির মধ্যের সময়: অমাবস্যা বা পূর্ণিমা। সুনির্দিষ্ট সংজ্ঞা পরিবর্তিত হয়, বিশেষ করে মাসের শুরুতে।
বৈচিত্র
শোনা, মধ্যপ্রাচ্য এবং ইউরোপীয় ঐতিহ্যে, মাস শুরু হয় যখন যুব অর্ধচন্দ্র প্রথম দেখা যায়, সন্ধ্যায়, সূর্যের সাথে গ্রহসংযোগ হওয়ার পর সন্ধ্যার এক বা দুই দিন আগে (যেমন, ইসলামি বর্ষপঞ্জিতে)। প্রাচীন মিশরে, চান্দ্র মাস শুরু হয়েছিল যেদিন সূর্যোদয়ের ঠিক আগে অস্তমিত চাঁদ আর দেখা যেত না। অন্যরা পূর্ণিমা থেকে পূর্ণিমা পর্যন্ত ছুটছে।
তবুও অন্যরা গণনা ব্যবহার করে, পরিশীলিততার বিভিন্ন মাত্রার, উদাহরণস্বরূপ, হিব্রু বর্ষপঞ্জি বা গির্জার চান্দ্র পঞ্জিকার। বর্ষপঞ্জির পূর্ণসংখ্যা দিন গণনা করে, তাই মাসগুলি ২৯ বা ৩০ দিন দৈর্ঘ্য হতে পারে, কিছু নিয়মিত বা অনিয়মিত ক্রমানুসারে। ভারতীয় উপমহাদেশে ব্যাপকভাবে ব্যবহৃত প্রাচীন হিন্দু পঞ্চাঙ্গ পঞ্জিকাতে চন্দ্রকলাগুলি বিশিষ্ট, এবং অত্যন্ত নির্ভুলতার সাথে গণনা করা হয়। ভারতে, যুগল থেকে সন্ধি পর্যন্ত মাসকে ত্রিশটি ভাগে ভাগ করা হয় যা তিথি নামে পরিচিত। একটি তিথি ১৯ থেকে ২৬ ঘন্টার মধ্যে থাকে। সূর্যোদয়ের সময় তিথির নিয়ম অনুসারে তারিখটির নামকরণ করা হয়েছে। যখন তিথি দিনের চেয়ে ছোট হয়, তখন তিথি লাফ দিতে পারে। এই ঘটনাটিকে ক্ষয় বা লোপা বলা হয়। বিপরীতভাবে তিথিও 'থামা' হতে পারে, অর্থাৎ - একই তিথি পরপর দুই দিনের সাথে যুক্ত। এটি বৃদ্ধি নামে পরিচিত।
ইংরেজি সাধারণ আইনে, চান্দ্র মাস ঐতিহ্যগতভাবে ঠিক ২৮ দিন বা চার সপ্তাহ বোঝায়, এইভাবে ১২ মাসের চুক্তি ঠিক ৪৮ সপ্তাহ ধরে চলে। যুক্তরাজ্যে, চন্দ্রমাস আনুষ্ঠানিকভাবে বর্ষপঞ্জির মাস দ্বারা প্রতিস্থাপিত হয় কাজ এবং অন্যান্য লিখিত চুক্তির জন্য সম্পত্তি আইন ১৯২৫ এর ধারা ৬১(ক) দ্বারা এবং ১৮৫০-পরবর্তী আইনের জন্য ব্যাখ্যা আইন ১৯৭৮ এবং এর পূর্বসূরীদের দ্বারা।
ধরণ
চান্দ্র মাসের বিভিন্ন প্রকার রয়েছে। চান্দ্র মাস শব্দটি সাধারণত সিনোডিক মাসকে বোঝায় কারণ এটি চাঁদের দৃশ্যমান ধাপগুলির চক্র।
পার্শ্বীয় ও গ্রীষ্মমন্ডলীয় মাসের মধ্যে পার্থক্য ব্যতীত নিম্নলিখিত ধরণের চান্দ্র মাসের বেশিরভাগই ব্যাবিলনীয় চন্দ্র জ্যোতির্বিদ্যায় প্রথম স্বীকৃত হয়েছিল।
শ্যামনগর জমিদার বাড়ি
ইতিহাস
প্রায় ১৮০০ শতকের মাঝামাঝি সময়ে জমিদার হরিচরণ রায় চৌধুরী এই জমিদার বাড়িটি প্রতিষ্ঠা করেন। তিনি এই এলাকার একজন প্রতাপশালী জমিদার ছিলেন। এই বাড়িতে প্রতিবছর দুর্গা পূজা হতো। যার জন্য বিশেষভাবে একটা পাকা প্যান্ডেল তৈরি করা ছিল। জমিদার হরিচরণ রায় ধনী হওয়ার পেছনে লোকমুখে প্রচলিত রয়েছে তার মা ঘুমের মধ্য স্বপ্নে বস্তা বস্তা টাকা বা গুপ্তধনের সন্ধান পেতেন।(সঠিক কোন প্রমাণ নেই ) আর এই থেকেই হরিচরণ অনেক ধন-সম্পত্তির মালিক হন। তখন থেকে সূর্যাস্ত আইনের মাধ্যমে নিলামে উঠা চৌহার্দিগুলো তিনি কিনে নিতেন। যার ফলস্বরূপ পরবর্তীতে তিনি একজন স্বতন্ত্র জমিদার হয়ে উঠেন।
লেখক:- মো: সিয়াম হোসেন।(স্থানীয়) বাড়ি:- শ্যামনগর,কাশিমাড়ী।
অবকাঠামো
জমিদার বাড়িটিতে দুই তলা বিশিষ্ট্য ইংরেজি বর্ণমালা L|এল (এল) প্যাটার্নের ১৯ মিটার লম্বা একটি ভবন রয়েছে। জোড়া দুটি শিব মন্দির, চিকিৎসালায়, নহবতখানা, পূজা মণ্ডপ, দিঘী ও পুকুর রয়েছে। তবে এসবের অধিকাংশ এখন স্থানীয়দের ভোগদখলে।
ভবনটির বৈশিষ্ট্যগুলি সেই সময়ের স্থাপত্য বৈশিষ্ট্যকে প্রতিনিধিত্ব করে যা ব্রিটিশরা চালু করেছিল। উন্মুক্ত কলাম এবং শোভাময় উপাদানগুলি সেই সময়ে খুবই তাৎপর্যপূর্ণ। কক্ষগুলির চারপাশে খোলা বারান্দা, যা বিনোদন এবং বায়ু চলাচলের জন্য সঞ্চালন এবং স্থান সরবরাহ করে, যা কলোনিয়াল সময়ের স্থাপত্য শৈলীর আরেকটি বৈশিষ্ট্য। থাম্ব|শ্যামনগর জমিদার বাড়ির পেছনের অংশের ধ্বংসাবশেষ। কলোনিয়াল আমলের জমিদার বাড়িগুলিতে রয়েছে মহিমান্বিত কলাম, আলংকারিক খিলান খিলান খোলা,পেডিমেন্ট, ক্রেস্ট এবং অন্যান্য আলংকারিক উপাদান। এই উপাদানগুলি বিল্ডিংয়ের সমন্বিত ফর্ম, যা ব্যাপকভাবে মহিমা এবং বিভিন্ন অলঙ্করণের সাথে প্রাথমিক পর্যায়ে ব্যবহার করা হয় কলোনিয়াল সময় পর্যন্ত উন্নয়ন। শৈলী পরিপক্ক হওয়ার সাথে সাথে এটি ভলিউম এবং পরিমাণে কম হয়ে যায়। কাঠামোগত উপাদানগুলি হল প্রাচীর, খিলান, কলাম, ভল্ট, লিন্টেল, রাফটার এবং বন্ধনী।
বর্তমান অবস্থা
অপরিচর্যা ও অবহেলার কারণে জমিদার বাড়ির ভবন ও শিব মন্দির সবকিছুই এখন ধ্বংসের মুখে। ইট, সুরকি খসে পড়ার পাশাপাশি বিভিন্ন ধরনের গাছগাছালি ও লতাপাতা ভবনগুলোকে ঘিরে ধরেছে।
কিরান ট্রিপিয়ার
কিরান জন ট্রিপিয়ার (Kieran Trippier; জন্ম: ১৯ সেপ্টেম্বর ১৯৯০; কিরান ট্রিপিয়ার নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
২০১৭ সালে, ট্রিপিয়ার ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৭ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৪০ ম্যাচে ১টি গোল করেছেন।
প্রারম্ভিক জীবন
কিরান জন ট্রিপিয়ার ১৯৯০ সালের ১৯শে সেপ্টেম্বর তারিখে ইংল্যান্ডের বুরিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আত্ম-অবগতি
আত্ম-অবগতি বা Self-awareness হচ্ছে অন্তদর্শন করার ক্ষমতা এবং নিজেকে পুনরায় চিনতে পারার সামর্থ্য দেয় যাতে একজন স্বতন্ত্র পৃথক হইতে পারে পরিবেশ এবং অন্যান্য স্বতন্ত্রদের থেকে। ইহাকে গুলাইয়া ফেলা যাবে না সচেতনতার সাথে। যখন সচেতনতা হচ্ছে একটি শব্দ যা দেওয়া হয়েছে যাতে একজন তার পরিবেশ, দেহ এবং জীবন ধরন সম্বন্ধে অবগত হয়, আত্ম-অবগতি হচ্ছে সেই অবগতিকে পুনরায় চিনতে পারা।
আত্ম-অবগতি বিষয়ের সাথে কোয়ালিয়া শব্দটি ব্যবহৃত হতে পারে। ইহা একটি ল্যাটিন শব্দ এবং ইহাকে ব্যবহার করা হয়ে থাকে আত্ম-অবগতি বিষয়টির সাথে।
হাসান–মুয়াবিয়া চুক্তি
৬৬১ খ্রিস্টাব্দে, আলীর হত্যার পরে, হাসান ইবনে আলী খেলাফত লাভ করেন। খলিফা আলী এবং মুয়াবিয়া ইবনে আবু সুফিয়ান (সিফিনের যুদ্ধ দেখুন) এর মধ্যে সামরিক সংঘাত হয়েছিল; এবং আরও গৃহযুদ্ধের প্রবল ধ্বংসাত্মক পরিস্থিতি এড়াতে হাসান মুয়াবিয়ার সঙ্গে হাসান–মুয়াবিয়া চুক্তি স্বাক্ষর করেন। চুক্তি অনুসারে, হাসান খেলাফতকে মুয়াবিয়ার হাতে তুলে দিয়েছিলেন তবে পরবর্তীকালে তাঁর শাসনকালে কোনও উত্তরসূরীর নাম রাখা যায়নি; পরিবর্তে, তিনি ইসলামী বিশ্বকে পরবর্তী সময়ে তার উত্তরসূরি চয়ন করতে দেওয়া হয়েছিল।
পটভূমি
মুয়াবিয়া সে সময়কার আরবের লেভান্ট অঞ্চলের (আধুনিক সিরিয়া, লেবানন, জর্দান, প্যালেস্তাইন) গভর্নর ছিলেন। যখন আলী চতুর্থ খলিফা নির্বাচিত হন তখন তিনি আলীর পুনরাবৃত্তিমূলক আনুগত্যের দাবি মানতে অস্বীকৃত জানিয়েছিলেন, এবং একই কারণে তার সঙ্গে সংঘাতে জড়িয়ে ছিলেন। তবে, যখন আলীকে হত্যা করা হয় এবং লোকেরা হাসানের আনুগত্য গ্রহণ করে, তখন মুয়াবিয়া হাসানকে আক্রমণ করার জন্য প্রস্তুত হয়েছিল। ফলস্বরূপ হাসান ও মুয়াবিয়ার সেনাবাহিনীর মধ্যে পুনরায় সংঘর্ষ হয় যার কোন চূড়ান্ত পরিণতি হয়নি।
মুয়াবিয়া ইতিমধ্যে হাসানের সাথে আলোচনা শুরু করেছিলেন, তিনি এজন্য উচ্চ-পর্যায়ের দূত প্রেরণ করেছিলেন, এবং সাক্ষী পত্রে প্রতিশ্রুতিবদ্ধ হয়েছিলেন যে তিনি হাসানকে তার উত্তরসূরি নিয়োগ করবেন এবং হাসানের যা ইচ্ছা তাই তাকে উপহার দিবেন। হাসান নীতিগতভাবে প্রস্তাবটি গ্রহণ করেন এবং পরবর্তীকালের দূতদের সাথে আমর ইবনে সালিমা আল হামদানি আল-আরহল এবং তাঁর নিজের ভগ্নিপতি মুহাম্মদ ইবনে আল-আশাহাথকে তার আলোচক হিসেবে মুয়াবিয়ার কাছে প্রেরণ করেন। মুয়াবিয়া তখন একটি চিঠি লিখেছিল যে হাসান তার পরে রাজত্বের উত্তরাধিকারী হবেন এবং এর ভিত্তিতে তিনি হাসানের সাথে শান্তি স্থাপন করেছিলেন। তিনি শপথ করেছিলেন যে তিনি তার ক্ষতি করার চেষ্টা করবেন না; এবং তিনি হাসানকে ফাসা এবং দারাবজিরের জমি কর ও সাথে বছরে ট্রেজারি (বায়তুল মাল) থেকে দশদিরহাম দিবেন। যা সংগ্রহ করার জন্য হাসানকে তার নিজস্ব ট্যাক্স এজেন্ট প্রেরণ করতে বলেছিলেন। এই চিঠিটির কথা চারজন দূত সাক্ষ্য দিয়েছিল এবং ৬৬১ সালের আগস্টে এটি রচিত হয়েছিল।
আল-হাসান যখন চিঠিটি পড়েছিলেন তখন তিনি মন্তব্য করেছিলেন: "তিনি এমন একটি বিষয়ে আমাকে প্রলোভিত করার চেষ্টা করছেন, যা আমি যদি তার কাছে আকাঙ্ক্ষা করতাম তাহলে কখনো আত্মসমর্পণ করতাম না।" অতঃপর তিনি আবদুল্লাহ ইবনুল হারিসকে (যার মা হিন্দ মুয়াবিয়ার বোন ছিলেন) মুয়াবিয়ার কাছে প্রেরণ করেছিলেন, তাঁকে নির্দেশ দিয়েছিলেনঃ "আপনার মামার কাছে যান এবং তাকে বলুনঃ আপনি যদি লোকদের সুরক্ষা প্রদান করতে রাজি হন তবে আমি আপনার প্রতি আনুগত্যের অঙ্গীকার করব।" এর পরে, মুয়াবিয়া তাকে নীচে নিজের সীলমোহর দিয়ে একটি ফাঁকা কাগজ দিয়েছিল, এবং হাসানকে যা ইচ্ছা তা লিখতে আমন্ত্রণ জানিয়েছিল।
চুক্তি
পাকিস্তানি ঐতিহাসিক হোসেন মুহাম্মদ জাফরির মতে, ইয়াকুবী ও আল-মাসুদীর মতো ঐতিহাসিকরা শান্তিচুক্তির শর্তাদি মোটেই উল্লেখ করেননি। দিনওয়ারী, ইবনে আবদুল বার এবং ইবনে আল-আসিরের মতো অন্যান্য ঐতিহাসিকরা বিভিন্ন অবস্থার বিভিন্ন বিবরণ লিপিবদ্ধ করেন। এছাড়া আত তাবারির বর্ণনায় মুয়াবিয়া কর্তৃক হাসানের নিকট অলিখিত কাগজ প্রেরণের সময়নির্ণয় ছিল বিভ্রান্তিকর। জাফরির ​​মতে, অন্যান্য উৎসগুলোর বিভিন্ন অস্পষ্ট বিবরণ ব্যাখ্যা করে এমন সর্বাধিক বিস্তৃত বিবরণ আহমদ ইবনে আথম প্রদান করেছেন, যেটি অবশ্যই তিমি আল-মাদাইনি থেকে গ্রহণ করেছেন। উইলফার্ড মেডলাংয়ের দৃষ্টিভঙ্গি জাফরির নিকটবর্তী যখন তিনি স্থির করেন যে হাসান মুয়াবিয়ার নিকট মুসলমানদের উপর শাসনভার সমর্পণ করেছিলেন এই ভিত্তিতে যে, “তিনি আল্লাহর কিতাব এবং নবীর সুন্নত অনুসারে কাজ করবেন। মুয়াবিয়া তার উত্তরাধিকারী নিয়োগ করতে পারবেন না, তবে একটি নির্বাচনী পরিষদ (শূরা) থাকবে। জনগণ যেখানেই থাকুক না কেন তারা নিজেরা, তাদের সম্পত্তি এবং তাদের বংশধরেরা নিরাপদ থাকবে। মুয়াবিয়া গোপনে বা প্রকাশ্যে হাসানের বিরুদ্ধে কোনো অন্যায়কাজ করবেন না এবং তাঁর সাহাবীদের কাউকে ভয় দেখাবেন না।” আবদুল্লাহ ইবনুল হারিস এবং আমর ইবনে সালিমা এই চিঠিটির সাক্ষ্য দিয়েছিলেন এবং মুয়াবিয়ার কাছে প্রেরণ করেছিলেন যাতে তিনি এর বিষয়বস্তুগুলির স্বীকৃতি দিতে পারেন এবং তার সম্মতি নিশ্চিত করতে পারেন। এভাবে হাসান সাত মাসের খিলাফতের পর ২ রবিউল আউয়াল ৪১ হিজরি সনে (১ আগস্ট ৬৬১) ইরাকের নিয়ন্ত্রণ সমর্পণ করেছিলেন।
বর্ণনা
আল-হাসান আল-বাসরী থেকে বর্ণিত: আল্লাহর কসম, আল-হাসান বিন আলী মুয়াবিয়ার বিরুদ্ধে পাহাড়ের মতো বড় ব্যাটালিয়নের নেতৃত্ব দেন। আমর বিন আল-আস (মুয়াবিয়াকে) বলেন, "আমি অবশ্যই ব্যাটেলিয়ন দেখতে পাচ্ছি যা তাদের প্রতিপক্ষকে হত্যা করার আগে ফিরে যাবে না।" মুয়াবিয়া যিনি সত্যিই দু'জনের মধ্যে সেরা ছিলেন, তাকে বললেন, "হে আমর! যদি তারা তাদের হত্যা করে এবং যারা এই হত্যা করে, যারা জনগণের কাজের জন্য আমার সাথে অবশিষ্ট থাকবে, তাদের মহিলাদের জন্য আমার সাথে কে অবশিষ্ট থাকবে, তাদের সন্তানদের জন্য আমার সাথে কে অবশিষ্ট থাকবে?" এরপর মুয়াইয়া আব্দ-ই-শামস গোত্রের দুজন কুরাইশিকে 'আব্দুর রহমান বিন সুমুরা ও আবদুল্লাহ বিন 'আমির বিন কুরাইজ' আল-হাসানের কাছে পাঠিয়ে বলেন, "এই ব্যক্তির (অর্থাৎ আল-হাসান) কাছে যাও এবং তার সাথে শান্তি আলোচনা করো এবং তার কাছে কথা বলো এবং তার কাছে আবেদন কর। তাই তারা আল-হাসানের কাছে গিয়ে কথা বলে এবং শান্তি মেনে নেওয়ার জন্য তার কাছে আবেদন করে। আল-হাসান বলেন, "আমরা আব্দুল মুত্তালিবের সন্তান, সম্পদ পেয়েছি এবং মানুষ হত্যা ও দুর্নীতিতে লিপ্ত হয়েছে (এবং অর্থ কেবল তাদের সন্তুষ্ট করবে)। তারা আল-হাসানকে বলল, "মুয়াবিয়া তোমাকে অমুক প্রস্তাব দেয় এবং তোমার কাছে আবেদন করে এবং শান্তি গ্রহণের জন্য আপনাকে অনুরোধ করে।" আল-হাসান তাদের বললেন, "কিন্তু তুমি যা বলেছ তার জন্য কে দায়ী হবে?" তারা বলল, "আমরা এর জন্য দায়ী থাকব।" সুতরাং, আল-হাসান যা জিজ্ঞাসা করেছিলেন তা তারা বলেছিল, "আমরা আপনার জন্য এর জন্য দায়ী থাকব।" তাই আল-হাসান মুয়াবিয়ার সাথে শান্তি চুক্তি সম্পন্ন করেছেন। আল-হাসান (আল-বাসরি) বলেছেন: আমি আবু বকরকে বলতে শুনেছি, "আমি আল্লাহর রসূলকে পালপিটে দেখেছি এবং আল-হাসান বিন 'আলী তার পাশে ছিলেন। নবী একবার লোকদের দিকে তাকিয়ে ছিলেন এবং একবার আল-হাসান বিন 'আলী'র দিকে তাকিয়ে বলেছিলেন, 'আমার এই পুত্র একজন সাইয়্যিদ (অর্থাৎ একজন মহৎ) এবং আল্লাহ তার মাধ্যমে মুসলমানদের দুটি বড় দলের মধ্যে শান্তি স্থাপন করবে।' লেখেন যে: আল হাসান ইতোমধ্যে মুয়াবিয়ার সাথে শান্তি স্থাপন করেছিলেন এই শর্তে যে, তিনি তার নিজের কোষাগারে যা ছিল তা এবং দারাবজিরদের রাজস্ব স্বীকার করবেন এবং 'আলীকে তার শুনানিতে গালি গালাজ করা হবে না। ক্ষমতা হস্তান্তরের জন্য হাসান ইবনে আলী মুয়াবিয়ার উপর আরোপিত প্রধান শর্ত ছিল কেবল জনগণের উপর ন্যায়বিচার করা এবং তাদের নিরাপদ ও সুরক্ষিত রাখা। ইমাম হাসান ও মুয়াবিয়া'র মধ্যে চুক্তির নির্যাস নিম্নে দেওয়া হল:
সোহম
সোহম বা সোহুম  (সংস্কৃত: सो ऽहम्; সো 'হং বা তাই 'হুং ) হল একটি হিন্দু মন্ত্র, যার অর্থ সংস্কৃতে "আমি তিনি/সে/ওই"। বৈদিক দর্শনে এর অর্থ হল মহাবিশ্ব বা চূড়ান্ত বাস্তবতার সাথে নিজেকে সনাক্ত করা।
মন্ত্রটি 'হং' (সহ + অহং এর সন্ধি) থেকে হং + স-তেও উল্টানো হয়। তাই 'হং হংসহ'-এর সংমিশ্রণটিকে "আমি নিজেই রাজহাঁস" হিসাবে ব্যাখ্যা করা হয়েছে, যেখানে রাজহাঁস আত্মার প্রতীক।
১৮২৯
১৮২৯ গ্রেগরীয় বর্ষপঞ্জির একটি সাধারণ বছর।
মজিবুর রহমান সারওয়ার
মজিবুর রহমান সারওয়ার একজন বাংলাদেশ জাতীয়তাবাদী দল এর রাজনীতিবিদ এবং বরিশাল-৫ এর সাবেক সংসদ সদস্য।
কর্মজীবন
সারওয়ার ১৯৯১, ১৯৯৬, ২০০১ এবং ২০০৮ সালে বাংলাদেশ জাতীয়তাবাদী দলের প্রার্থী হিসাবে বরিশাল -৫ থেকে সংসদ সদস্য নির্বাচিত হয়েছিলেন । তিনি বাংলাদেশ জাতীয়তাবাদী দলের যুগ্ম মহাসচিব ।
2018 সালে, সরোয়ার বরিশাল সিটির মেয়র নির্বাচনে প্রতিদ্বন্দ্বিতা করেছিলেন তবে ভোটগ্রহণের সাথে অনিয়মের অভিযোগে ভোটগ্রহণ শেষ হওয়ার আগেই তা প্রত্যাহার করেছেন । বাংলাদেশ জাতীয়তাবাদী দল বরিশাল ৫ থেকে ২০১৩ সালের সাধারণ নির্বাচনে প্রতিদ্বন্দ্বিতা করার জন্য তাকে মনোনীত করেছিল ।
কেলপি
thumb|right|240px|"সাদা ঘোড়ায় অধিষ্ঠিত বালক" - [[খিওডোর কিটেলসেন এর আঁকা ছবি।]] কেলপি (ইংরেজি ভাষায়: Kelpie) একটি অতিপ্রাকৃত আকার পরিবর্তনকারী জলচর ঘোড়া (ওয়াটার হর্স)। এটি প্রকৃতপক্ষে উভচর এবং কেল্টীয় লোককাহিনী অনুসারে স্কটল্যান্ড এবং আয়ারল্যান্ডের নদী ও পোতাশ্রয়গুলোতে এরা দাপিয়ে বেড়াতো। এই পৌরাণিক প্রাণী নিয়ে হলিউড থেকে একটি চলচ্চিত্র মুক্তি পেয়েছে যার নাম দ্য ওয়াটার হর্স: লিজেন্ড অফ দ্য ডিপ।
ব্লো-ব্জাং-র্গ্যাল-ম্ত্শান (একানব্বইতম গানদেন ত্রিপা)
ব্লো-ব্জাং-র্গ্যাল-ম্ত্শান (মৃত্যু-১৯৩২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একানব্বইতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ব্লো-ব্জাং-র্গ্যাল-ম্ত্শান ঊনবিংশ শতাব্দীর মধ্যভাগে তিব্বতের খাম্স অঞ্চলের য়া-রা নামক স্থানে জন্মগ্রহণ করেন। তিনি সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে  মহাবিদ্যালয়ের প্রধানের দায়িত্ব লাভ করেন। ১৯২৭ খ্রিষ্টাব্দেতিনি দ্গা'-ল্দান বৌদ্ধবিহারের একানব্বইতম প্রধানের দায়িত্ব গ্রহণ করেন এবং এই পদে তিনি ছয় বছর থাকেন।
সিডনি ডার্লিংটন
সিডনি ডার্লিংটন একজন তড়িৎ প্রকৌশলী। তিনি ১৯৫৩ সালে একটি ট্রানজিস্টর কনফিগারেশন উদ্ভাবন করেন যা ডার্লিংটন পেয়ার নামে পরিচিত।
জীবনী
ডার্লিংটন ১৯০৬ সালের ১৮ জুলাই পেন্সিলভেনিয়ার পিটসবার্গে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯২৮ সালে পদার্থবিজ্ঞানে বিএস এবং ম্যাসাচুসেট্‌স ইনস্টিটিউট অফ টেকনোলজি থেকে ১৯২৯ সালে তড়িৎ প্রকৌশলে বিএস ডিগ্রি অর্জন করেন। তিনি কলাম্বিয়া বিশ্ববিদ্যালয় থেকে ১৯৪০ সালে পদার্থবিজ্ঞানে পিএইচডি ডিগ্রি লাভ করেন। তিনি ১৯২৯ সালে বেল ল্যাব্‌স এ টেকনিকাল স্টাফের সদস্য হিসেবে যোগদান করেন। তিনি ১৯৭১ সালে বেল ল্যাব্‌স থেকে সার্কিটস অ্যান্ড কন্ট্রোল বিভাগের প্রধান হিসেবে অবসর গ্রহণ করেন।
১৮৩০
১৮৩০ গ্রেগরীয় বর্ষপঞ্জির একটি সাধারণ বছর।
অক্টোবর-ডিসেম্বর
০৪ অক্টোবরঃ বেলজিয়ামের স্বাধীনতা ঘোষিত হয়।
আইইইই আলেক্সান্ডার গ্রাহাম বেল পদক
আইইইই আলেক্সান্ডার গ্রাহাম বেল পদক হলো "যোগাযোগ বিজ্ঞান ও প্রযুক্তির উন্নয়নে অসাধারণ অবদানের জন্য" ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স কর্তৃক প্রদত্ত পদক। আলেকজান্ডার গ্রাহাম বেলের নামে এই পুরস্কারের নামকরণ করা হয়েছে এবং এটি ১৯৭৬ সাল থেকে প্রদান করা হচ্ছে ।
নেপালি ভাষা
নেপালি ভাষা (নেপালি ভাষায়: नेपाली) নেপাল ও ভুটানে প্রচলিত একটি পাহাড়ি ভাষা। নেপালী মূলত একটি ইন্দো-আর্য ভাষা। এটি নেপালের সরকারি ভাষা। এই ভাষা ভারত, ভুটান এবং বার্মাতেও ব্যবহৃত হয়। নেপালি ভাষার, ভারতের সিকিম রাজ্যে এবং পশ্চিমবঙ্গের দার্জিলিং জেলায় সরকারী মর্যাদা রয়েছে।
নেপালি ইন্দো-আর্য ভাষাগুলোর কাছাকাছিতে বিকশিত হয়েছে, এর মধ্যে উল্লেখযোগ্য হল পাহাড়ি ভাষা এবং মগহী। নেপালী ভাষাতে, সংস্কৃত ভাষারও প্রভাব দেখা যায়। তবে, নেপালের ভৌগোলিক এলাকার কারণে, এটি তিব্বতী-বর্মী ভাষার দ্বারাও প্রভাবিত হয়েছে। নেপালি কেন্দ্রীয় পাহাড়ি থেকে প্রধানত ব্যাকরণ এবং শব্দভান্ডার দুটিতেই আলাদা। নিজ নিজ ভাষা দলের সঙ্গে ঘনিষ্ট যোগাযোগ হেতু তিব্বতী-বর্মী বাগধারার দ্বারা প্রভাবিত। বাংলা ভাষার সঙ্গে নেপালি ভাষার শতকরা ৪০ ভাগ আভিধানিক সাদৃশ্য আছে। কাঠমান্ডুর, ব্রিটিশ নাগরিক ব্রায়ান হফটন হডসন পর্যবেক্ষণ করেছেন যে নেপালী ভাষার দশভাগের আটভাগ শব্দ প্রকৃতপক্ষে হিন্দি।
রেডিও বীপ
রেডিও বীপ (ফরাসি মধ্যে : radio BIP) ব্যজঁসোঁ (ফ্রান্স) ভিত্তিক একটি এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ১৯৮১ ৩ জুন সেপ্টেম্বর যাত্রা শুরু করে । রেডিওটি ৯৬.৪ ফ্রিকুয়েন্সিতে লভ্য। অনলাইনে রেডিও-র ওয়েবসাইটেও পরিবেশিত হয় ।
নান সোল্লুম রাগাসিয়াম
নান সোল্লুম রাগাসিয়াম (நான் சொல்லும் ரகசியம்) হচ্ছে ১৯৫৯ সালে মুক্তিপ্রাপ্ত একটি তামিল চলচ্চিত্র যেটির পরিচালক ছিলেন পি. শ্রীধর রাও এবং প্রযোজক ছিলেন ভি. সি. সুব্বুরমণ। চলচ্চিত্রটির শ্রেষ্ঠাংশে অভিনয় করেছেন শিবাজি গণেশন এবং অঞ্জলি দেবী। এর সঙ্গীত পরিচালক ছিলেন জি. রামনাথন।
স্বামীনারায়ণ মন্ত্র
স্বামীনারায়ণ মন্ত্র হল একটি মন্ত্র যা স্বামীনারায়ণ সম্প্রদায় ব্যবহার করে। এটি দুটি শব্দের যৌগ: স্বামী (গুরু, প্রভু) ও নারায়ণ, অর্থাৎ, বিষ্ণু  পুরুষোত্তম। স্বামীনারায়ণ-ঐতিহ্য অনুসারে, স্বামীনারায়ণ মন্ত্রটি স্বামীনারায়ণ দ্বারা প্রবর্তন ও ব্যাখ্যা করেছিলেন, যিনি স্বামীনারায়ণ সম্প্রদায়ের আধ্যাত্মিক প্রধান, সহজানন্দ স্বামী নামেও পরিচিত, তার পূর্বসূরি রামানন্দ স্বামীর মৃত্যুর পরপরই।
জাতিসংঘ বিশেষ পরিষেবা পদক
জাতিসংঘ বিশেষ পরিষেবা পদক (ইউএনএসএসএম) জাতিসংঘের মিশনের সাথে ৯০ দিনের পরিষেবার জন্য কর্মীদের কাছে উপস্থাপন করা হয় যা একটি নির্দিষ্ট জাতিসংঘ পদক দ্বারা আচ্ছাদিত নয়। জাতিসংঘ সদর দপ্তরের পরিষেবা এক্ষেত্রে যোগ্য নয়।
যোগ্যতা
নিম্নলিখিত যোগ্য মিশনের একটি অসম্পূর্ণ তালিকা যা বিশেষ পরিষেবা পদকের জন্য যোগ্যতা অর্জন করে:
আকার
জাতিসংঘ বিশেষ পরিষেবা পদক হল ৩৫ মিমি ব্যাসবিশিষ্ট একটি বৃত্তাকার ব্রোঞ্জ পদক। উল্টোদিকে জাতিসংঘের আনুষ্ঠানিক প্রতীক, যার উত্তর মেরু থেকে একটি বিশ্ব মানচিত্র ভিত্তিক চিত্রিত করা হয়েছে। প্রতীকের উপরে জাতিসংঘের অক্ষর (ইউএন) রয়েছে। ধাতুতে লিখিত "ইন দ্য সার্ভিস অফ পিস" শব্দগুলি ছাড়া বিপরীত পার্শ্ব সরল। এই নকশাটি ইউএনটিএসও পদক এবং ইউএনএমওজিআইপি পদক থেকে শুরু করে সমস্ত জাতিসংঘ পদকের জন্য সাধারণ এবং একটি পরিবর্তিত ফিতা সহ একটি সাধারণ পদক নকশার বর্তমান নিয়ম অনুসরণ করে।
জাতিসংঘ বিশেষ পরিষেবা পদকের ফিতাটি হালকা নীলের প্রশস্ত স্ট্রাইপ সাদা প্রান্তে থাকে, যাকে প্রায়শই ইউএন ব্লু বলা হয় ।
যেখানে পরিষেবাটি হয়েছিল সেই দেশের নাম বা জাতিসংঘের সংস্থার নাম সহ পরিষেবার ক্ষেত্রগুলি বোঝাতে আঁকড়া বা পদক বারগুলি পদকের ফিতায় পরিধান করা হয়। উদাহরণ হল পূর্ব তিমুরে ইউএনওটিআইএল-এর সাথে পরিষেবার জন্য "তিমোর লেস্টে", আফগানিস্তানে উনামার সাথে পরিষেবার জন্য "আফগানিস্তান", বা ইরাকে পরিষেবার জন্য "ইউএনএসসিওএম"।
থুব-ব্স্তান-ন্যিন-ব্যেদ
থুব-ব্স্তান-ন্যিন-ব্যেদ (মৃত্যু-১৯৩৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বিরানব্বইতম দ্গা'-ল্দান-খ্রি-পা বা প্রধান ছিলেন।
গ্লেন পি. রবিনসন
গ্ল্যান পার্মিলি রবিনসন (১০ই সেপ্টেম্বর, ১৯২৩– জানুয়ারি ১৬, ২০১৩)কে “জর্জিয়ার হাই-টেক ইন্ডাষ্ট্রির জনক” বলা হয় । তিনি ছিলেন একজন আমেরিকান ব্যবসায়ী এবং সায়েন্টিফিক আটলান্টার প্রতিষ্ঠাতা, যেটি এখন সিসকো সিস্টেমস-এর অন্তর্ভুক্ত । ২০ বছর ধরে রবিনসন এই কোম্পানির সিইও হিসেবে কর্মরত ছিলেন । ১৯৭৯ সালে সায়েন্টিফিক আটলান্টা থেকে অবসর নেয়ার আগ পর্যন্ত তিনি বোর্ডের চেয়ারম্যান হিসেবে ছিলেন আরো অতিরিক্ত ৮ বছর ।
থুব-ব্স্তান-ন্যিন-ব্যেদ
সংক্ষিপ্ত জীবনী
থুব-ব্স্তান-ন্যিন-ব্যেদ ঊনবিংশ শতাব্দীর মধ্যভাগে মধ্য তিব্বতের জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ের প্রধানের দায়িত্ব লাভ করেন। ১৯৩৩ খ্রিষ্টাব্দেতিনি দ্গা'-ল্দান বৌদ্ধবিহারের বিরানব্বইতম প্রধানের দায়িত্ব গ্রহণ করেন কিন্তু মাত্র দুই মাস পরেই তার মৃত্যু ঘটে।
গ্লেন পি. রবিনসন
সায়েন্টেফিক আটলান্টার প্রতিষ্ঠার আগে, প্রথমে হ্যাম রেডিও-এর এনথাসিয়াস এবং পরবর্তীতে জর্জিয়া অব ইনস্টিটিউট টেকনোলজি থেকে পদার্থ বিজ্ঞানে ব্যাচেলর'স এবং মাষ্টার্স ডিগ্রী অর্জন করার পর জর্জিয়া টেক রিসার্চ ইনস্টিটিউট ও ওক রিজ ন্যাশনাল ল্যাবরেটরী -তে কাজ করেন । পরবর্তী জীবনে তিনি আটলান্টাতে বিজ্ঞান সম্পর্কিত বহু কোম্পানির প্রতিষ্ঠাতা ও বিনিয়োগকারী ছিলেন । রবিনসন আইইইই ফেলোসিপ অর্জন করেন এবং সৌরশক্তি চালিত যন্ত্র ও অ্যান্টেনা সিস্টেমসহ বিভিন্নখাতে তার কমপক্ষে ৩৯টি প্যাটেন্ট বা গবেষণাপত্র রয়েছে ।
তার অবদানসমূহের জন্য তিনি ১৯৬৫ সালে জর্জিয়ার 'স্মল বিজনেসম্যান অব দ্যা ইয়ার', ১৯৮১ সালে 'দ্যা জর্জিয়া বিজনেস এন্ড ইন্ডাষ্ট্রি অ্যাসোসিয়েশনস এন্ট্রিপ্রিনিয়ার অব দ্যা ইয়ার' এবং ১৯৯৩ সালে 'দ্যা জর্জিয়া টেকনোলজি হল অব ফেম' -এ নির্বাচিত হন । ২০০৩ সালে জর্জিয়া টেক তাকে পদার্থে সম্মানসূচক পিএইচডি ডিগ্রীতে ভূষিত করে এবং ২০০৭ সালে জর্জিয়া টেকস মলিকুলার সায়েন্স এন্ড ইঞ্জিনিয়ারিং ভবনের অর্ধাংশ তার সম্মানার্থে 'দ্যা গ্ল্যান পি. রবিনসন, জে.আর টাওয়ার' নামে নামকরণ করে ।
প্রথম জীবন ও শিক্ষা
১৯২৩ সালে ফ্লোরিডার ক্রিসেন্ট সিটি-র অন্তর্গত জ্যাকসনভিলে'র সীমান্তবর্তী অঞ্চলের গ্লেন পার্মিলি ও লরা ম (লুইস) রবিনসন নামের এক দম্পতির ঘরে জন্মগ্রহণ করেন রবিনসন । ১৯৩৭ সালে তার পরিবার জর্জিয়ার ভাল্ডোস্টাতে স্থানান্তরিত হয় এবং এর কিছুদিন পরে রবিনসন একটি ছোট মেশিনশপ খুলেন । স্থানীয় ইন্ডাষ্ট্রির জন্য তিনি তখন ইন্ডাষ্ট্রিয়াল পণ্য এবং ধাতব যন্ত্রপাতি বিক্রি করতেন । ১৯৪২ সালে তার বাবার উৎসাহে রবিনসন জর্জিয়া ইনস্টিটিউট অব টেকনোলজিতে কেমিক্যাল ইঞ্জিনিয়ারিং নিয়ে পড়াশুনা করতে ভর্তি হলেন । কিন্তু দ্বিতীয় বিশ্বযুদ্ধের সময় নেভাল সিগন্যাল কর্পোরশনে তার নাম অন্তর্ভুক্ত করায় রবিনসনের পড়ালেখা বাধাগ্রস্থ হয় এবং তিনি দ্বিতীয় বিশ্বযুদ্ধ এ প্যাসিফিক থিয়েটারের অন্তর্গত কাজ করেন, যেখানে তাকে যুদ্ধসময়ে আমেরিকান দখলভূক্ত জায়গায় টেলিফোন স্থাপনের মাধ্যমে পুনর্ধারণ করতে হয়েছিলো ।
কমবয়সী হওয়ার কারণে রবিনসন যুদ্ধ থেকে ফিরে আসেন এবং ১৯৪৮ সালে 'স্কুল অব ফিজিক্স' নামে জর্জিয়া ইনস্টিটিউট অব টেকনোলজিতে নতুন একটি ডিগ্রী চালু হওয়ায় ঐ বছরেই তিনি প্রধাণ পাঠ্য বিষয় হিসেবে পদার্থ বিজ্ঞানে পরিবর্তন করলেন । একই প্রতিষ্ঠান থেকে তিনি ১৯৪৮ সালে পদার্থ বিজ্ঞানে ব্যাচেলর অব সায়েন্স এবং একই বিষয়ে ১৯৫০ সালে মাষ্টার্স অব সায়েন্স শেষ করলেন । তিনি জর্জিয়া টেকস প্রেস্টিজিয়াস সিক্রেট সোসাইটি, অ্যানাক-এর সদস্য ছিলেন ।  মাত্র চৌদ্দ বছর বয়সেই তিনি হ্যাম রেডিওর অপারেটর এনথাসিয়াস্ট হিসেবে কাজ করেছিলেন এবং জর্জিয়া টেকে ছাত্রাবস্থায় থাকাকালীন পড়াশুনার পাশাপাশি অতিরিক্ত কিছু টাকা উপার্জনের জন্য তিনি রেডিও মেরামতের কাজ করেন ।
রবিনসনের এক প্রফেসর জেমস ই. বয়ড তাকে রেডিও মেরামত ব্যবসা ছেড়ে দিয়ে জর্জিয়া টেক রিসার্চ ইনস্টিটিউট (তৎকালীন ইঞ্জিনিয়ারিং এক্সপারিমেন্ট স্টেশন অথবা ইইএস নামে পরিচিত ছিলো) এ রিসার্চ অ্যাসিস্টেন্ট হিসেবে কাজ করতে জোর পরামর্শ দেন । হ্যাম রেডিওর তার এক বন্ধু ছিলেন তার বসেরও বস এবং তিনি ইইএস পরিচালক গ্যারেল্ড রোজেলট । ইইএস -এ ঘণ্টাখানেক ধরে কাজ করার পর রবিনসন ল্যাবে একটি টেলিভিশন সেট তৈরি করে ফেললেন, তিনি এবং অন্যরা দাবি করেছিলেন যে, জর্জিয়া রাষ্ট্রে এটাই প্রথম তৈরিকৃত টেলিভিশন সেট ।  তিনি ১৯৫০ সালে টেনিসির ওক রিজ ন্যাশনাল ল্যাবরেটরীতে যান নিউক্লিয়ার ইঞ্জিনিয়ারিং উপরে কাজ করতে এবং সেটা ছিলো স্থানীয় হাসপাতালের রেডিও বিজ্ঞান সম্পর্কিত যন্ত্রপাতির সেবা দেয়ার লক্ষ্যে ।
সায়েন্টিফিক আটলান্টা
রবিনসন এবং জর্জিয়া টেক রিসার্চারের অন্যান্য ছয়জনের (রবিনসনের সাবেক প্রফেসর জেমস ই. বয়ড এবং ইইএস পরিচালক গ্যারাল্ড রোজেলটসহ) প্রত্যেকেই $১০০ (তখনকার মোট $৭০০, যা ২০১৩ সালের হিসেব অনুযায়ী প্রায় $১৭,০০০ সমমূল্যের ) করে অবদান রাখেন এবং ১৯৫১ সালের ৩১ শে অক্টোবরে সায়েন্টিফিক অ্যাসোসিয়েটস প্রতিষ্ঠা করেন এবং শুরুর দিকে ইইএসের অ্যান্টেনা স্ট্রাকচারকে রাডার ব্রাঞ্চে উন্নীতকরণের মাধ্যমে ব্যবসাই মূল লক্ষ্য ছিলো । প্রথম বছরে রবিনসন অপরিশোধ্য জেনারেল ম্যানেজার হিসেবে কাজ করেন । ইইএসের পরিচালক গ্যারাল্ড রোজেলট এবং জর্জিয়া টেক ভাইস প্রেসিডেন্ট চেরি ইমারসনের মধ্যে স্টেশন অর্থসমূহের অসম্পর্কিত তর্কের জন্য সায়েন্টিফিক আটলান্টা এবং ইইএস -এর মধ্যে সম্পর্ক শুরুর দিকে ছিলো অস্বাভাবিক, যেটি কিনা সায়েন্টিফিক আটলান্টার ফাউন্ডেশনের সাথে সরাসরি সম্পর্কিত ।  যখন জর্জিয়া টেক রিসার্চ কর্পোরেশন এবং রোজেলট মনে করলেন যে, অতিরিক্ত গবেষণার জন্য তাদের উচিত বাড়তি ফান্ড রেখে দেয়া উচিত, তখন বিশেষ করে ইমারসন বললেন যে, গবেষণা চুক্তির শেষে অতিরিক্ত ফান্ড জর্জিয়া টেক-কে ফেরত দেয়া উচিত ।
মুনাফা সম্পর্কিত দ্বন্দ্বমূলক একটি ব্যবসায়িক আইন পাস করা হয় এবং গবেষকদেরকে একরকম বাধ্য করা হয় ঐ দুটোর মধ্যে যেকোন একটি বেছে নিতে । প্রথম দিককার বিনিয়োগদাতারা তাদের সকল জব স্থগিত করে রেখেছিলো এবং পরবর্তীতে বেশিরভাগই তাদের কাছে ফিরে গিয়েছিলো । প্রথম ধাক্বায় কোম্পানি চুক্তিবদ্ধ অবস্থায় প্রায় $৪,০০০ (২০১৩ সালের হিসেব অনুযায়ী প্রায় ৯১,০০০) ডলার লোকসানের শিকার হয় । রবিনসন সব কিনে নেন এবং তাদের মধ্যে প্রকৃত বিনিয়োগদাতাদের প্রত্যেককে তাদের $১০০ করে পরিশোধ করে দেন । পরবর্তীতে রবিনসন ইইএস থেকে অব্যহতি দেন এবং নতুন একটা কোম্পানির সিইও এবং প্রেসিডেন্ট হন, পরবর্তীতে যেটির নাম হয় সায়েন্টিফিক আটলান্টা  । বয়ড 'বোর্ড অব ডিরেক্টরস' এর একজন সদস্য হিসেবেই ছিলেন । রবিনসনের বন্ধু ল্যারি ক্লেটন যিনি কিনা পূর্বে রবিনসনের রেডিও ব্যবসায় নিয়োজিত ছিলেন এবং সায়েন্টিফিক আটলান্টার শুরুর সময়ে জর্জিয়া টেক থেকে পদার্থে গ্র্যাজুয়েট ডিগ্রী অর্জন করেন । ডিগ্রী অর্জন করার পর তিনি এই নতুন কোম্পানির গবেষণা ও উন্নয়নের প্রধাণ হন ।  বছর খানেক পর, সায়েন্টিফিক আটলান্টা জর্জিয়া টেকের একটি স্কুলে উন্নীত এবং দীর্ঘমেয়াদী অর্থদাতা হিসেবে মনোনীত হয় । সায়েন্টিফিক আটলান্টা মার্কারী, জিমিনি এবং অ্যাপোলো প্রজেক্টের সময় নভোচারীদের সাথে যোগাযোগ করার জন্য ভূ-স্টেশন প্রতিষ্ঠা করে নাসা কে সাহায্য করেছিলো । যখন জন গ্লেন ১৯৬২ সালে মার্কারী-আটলাস ৬ এ করে পৃথিবী প্রদক্ষিণকারী প্রথম আমেরিকান হন, তখন তার কণ্ঠস্বর যে রেডিও অ্যান্টেনা ও যন্ত্রপাতির মাধ্যমে প্রেরণ ও গ্রহণ করা হয় তার সবই সায়েন্টিফিক আটলান্টার ডিজাইন ও তৈরিকৃত । ১৯৭০ সালে রবিনসন কৃত্রিম উপগ্রহ যোগাযোগ ও ক্যাবল টেলিভিশনের উচ্চতর সমন্বয় ঘটান । টার্নারের 'সুপার স্টেশন' এর ভিত্তিতে সায়েন্টিফিক আটলান্টার তৈরিকৃত প্রথম কৃত্রিম উপগ্রহ সিস্টেম কিনে নেন টেড টামার, যেটির মাধ্যমে দেশের অন্যান্য ক্যাবল প্রোভাইডারদের সম্প্রচারকার্য সম্পন্ন করা গিয়েছিলো । ১৯৭৫ সালে থ্রিল্লা ইন ম্যানিলা' (Thrilla in Manila) নামে মোহাম্মদ আলী এবং জো ফ্রেজিয়ার -এর মধ্যকার বক্সিং চ্যাম্পিয়নশীপ  ইভেন্টটি এইচবিও এবং টেলি প্রম্পটার সরাসরি সম্প্রচার করতে সায়েন্টিফিক আটলান্টার যন্ত্রপাতি ব্যবহার করেছিলো । সম্ভবত যুগান্তকারী টেলিভিশন ক্যাবল স্থাপন বক্স, যন্ত্রপাতি এবং কৃত্রিম উপগ্রহ ভূ-স্টেশন উন্নয়নের জন্য সমগ্র বিশ্বজুড়ে সায়েন্টিফিক আটলান্টা পরিচিতি পায় ।
রবিনসন ২০ বছর ধরে সায়েন্টিফিক আটলান্টার সিইও হিসেবে কর্মরত থাকেন এবং ১৯৭৯ সালে সায়েন্টিফিক আটলান্টা থেকে অবসর নেয়ার আগ পর্যন্ত তিনি বোর্ডের চেয়ারম্যান হিসেবে ছিলেন অতিরিক্ত ৮ বছর ।  সায়েন্টিফিক আটলান্টা অস্বাভাবিকভাবে উন্নতি করতে শুরু করে; এটি ১৯৬২ সালেই $৩.১ মিলিয়ন (২০১৩ সালের হিসেব অনুযায়ী $৫১ মিলিয়ন),  ১৯৭৯ সালে যখন রবিনসন অবসর গ্রহণ করেন তখন $২০০ মিলিয়ন (২০১৩ সালের হিসেব অনুযায়ী $৯০৫ মিলিয়ন) এবং ২০০৫ সালে $১.৯ বিলিয়ন (২০১৩ সালের হিসেব অনুযায়ী $২ বিলিয়ন) আয় করে । প্রায় শ খানেক কোম্পানির আঞ্চলিক বিজনেস ইনকিউবেটর হিসেবেও সায়েন্টিফিক আটলান্টা কাজ করে ।
পরবর্তী কর্মজীবন
১৯৭৮ সালে রবিনসন ই-টেক প্রতিষ্ঠা করেন যেটি 'হিট পাম্প' প্রযুক্তির উন্নয়নের কাজ করে । আট বছর পর অর্থ্যাৎ ১৯৮৬ সালে ই-টেক মার্ভায়ার কোম্পানির সাথে মিলে ক্রিসপেয়ার কোম্পানিতে পরিণত হয়, যেটি বিশেষত টেলিকমিউনিকেশন সিস্টেমকে শীতলীকরণ যন্ত্র নিয়ে কাজ করে । ক্রিসপেয়ার পরবর্তীকালে বিভিন্ন কোম্পানির সাথে মিলিত হয় এবং যেটি আজকে এয়ারএক্সেল নামে পরিচিত ।  ১৯৯৭ সালে রবিনসন ক্রিসপেয়ার থেকে অবসর গ্রহণ করেন ।
১৯৯৪ সালে রবিনসন 'লেজারক্রাফট' নামক কোম্পানিতে ফান্ড জমা দেন এবং সাহায্য করতে শুরু করেন, যে কোম্পানিটি মূলত 'রাডার গান' এর ন্যায় লিডার (LIDAR) অ্যাপ্লিকেশনস এবং ট্রাফিক এনফোর্সমেন্ট ক্যামেরাকেই বেশি প্রাধাণ্য দেয় এবং এটি ২০০৬ সালে সারা পৃথিবীর সবচেয়ে বৃহৎ লেজার পণ্য উৎপাদনকারী হিসেবে স্বীকৃত পায় । ২০০৬ সালে লেজারক্র্যাফট জন নিরাপত্তা যন্ত্রপাতি তৈরি করে, যেটি ২০০৭ সালের ফেব্রুয়ারিতে স্টার্লিং স্কয়ার ক্যাপিটাল পার্টনার এবং ডায়মন্ড ক্যাসল হোল্ডিংস এর মাধ্যমে মোড় ঘুরিয়ে দেয় । বিশেষ করে ডিজিটাল যোগাযোগ ব্যবস্থা এবং বায়োটকনোলজিতে রবিনসন ছিলেন একজন অসম্ভব আবিষ্কারক । ১৯৯৯ সালে তিনি ওমিনিমেট্রিক্স ও মিসন কমিউনিকেশনস প্রতিষ্ঠা করেন এবং এদুটো কোম্পানিরই মূল লক্ষ্য ছিলো এএমপিএস (AMPS) সেলুলার ডিজিটাল কন্ট্রোল চ্যানেল এবং তারবিহীন এসসিএডিএ (SCADA) যোগাযোগ ব্যবস্থার উন্নয়ন ও সেবা । ২০১২ সালে ওমিনিমেট্রিক্স অ্যাকম এনার্জি উৎপাদনে সক্ষম হয় । বর্তমানে মিশন উত্তর আমেরিকায় পানি ও নষ্ট পানির জন্য তারযুক্ত এসসিএডিএ (SCADA) সার্ভিসে নেতৃত্ব দিয়ে যাচ্ছে । ২০০০ সালে রবিনসন $১.৫ মিলিয়ন (২০১৩ সালের হিসেব অনুযায়ী $২ মিলিয়ন) বিনিয়োগ করেন জিনোমিক সল্যুউশন্স (Genomic Solutions Inc) তে, যেটি ২০০৭ সালে ডিজিল্যাব(DigiLab) লাভ করে । সর্বশেষ রবিনসন ২০০৭ সালের জন্য সহ-প্রতিষ্ঠাতা ও বিনিয়োগদাতা হিসেবে ছিলেন ভেঞ্চারল্যাব স্টার্টআপ(VentureLab Startup), সিটু বায়োফুয়েলস(C2 Biofuels) এর, যেগুলো অতিরিক্ত বিনিয়োগের জন্য শ্যাভরনকে আকৃষ্ট করেছিলো এবং এই কোম্পানিগুলোর মূল লক্ষ্যই ছিলো যুক্তরাষ্ট্রে $১০০ মিলিয়ন সেলুলোজিক ইথানল প্ল্যান্ট গঠন করা ।
সম্মাননা
রবিনসন ১৯৬৫ সালে জর্জিয়ার 'স্মল বিজনেসম্যান অব দ্যা ইয়ার', ১৯৮১ সালে 'দ্যা জর্জিয়া বিজনেস এন্ড ইন্ডাষ্ট্রি অ্যাসোসিয়েশনস এন্ট্রিপ্রিনিয়ার অব দ্যা ইয়ার' এবং ১৯৯৩ সালে 'দ্যা জর্জিয়া টেকনোলজি হল অব ফেম' -এ নির্বাচিত হন ।   ১৯৯৫ সাল ধরে, সায়েন্টিফিক আটলান্টা রবিনসনের নামে এই কোম্পানির কর্মচারীর শিশুদের জন্য স্কলারশীপের পৃষ্ঠপোষকতা করে আসছে । ১৯৯৮ সালের মার্চে তিনি দুটি বৃত্তিমূলক নন-লিনিয়ার সায়েন্সে (পদার্থ স্কুলে) ক্ষেত্রে পি. রবিনসন চেয়ার এবং ইলেক্ট্রো-অপটিক্স (জিটিআরআই) ক্ষেত্রে $১.৫ মিলিয়ন গ্লেন পি. রবিনসন চেয়ার তৈরির জন্য অনুদান করেন ।
২০০৩ সালে জর্জিয়া টেক তাকে পদার্থে সম্মানসূচক পিএইচডি ডিগ্রীতে ভূষিত করে এবং ২০০৬ সালে তাকে Joseph Mayo Pettit Alumni Distinguished Service Award -এ ভূষিত করা হয় । ২০০৭ সালে জর্জিয়া টেকস মলিকুলার সায়েন্স এন্ড ইঞ্জিনিয়ারিং ভবন তৈরিতে $৫ মিলিয়ন অর্থ অনুদান করায় তার সম্মানার্থে ভবনের অর্ধাংশ তার নামানুসারে 'দ্যা গ্লেন পি. রবিনসন, জে.আর টাওয়ার' নামে নামকরণ করা হয় ।
পরবর্তী কর্মজীবনে রবিনসন স্টার্টআপস এবং প্রযুক্তি ব্যবসার সাথে কাজ চালিয়ে যান । জীবনের শেষ দিকে তিনি তার স্ত্রী জ্যান মাসগ্রোভ রবিনসন, পাঁচ সন্তান, ১২ নাতি-নাতনী এবং তার সন্তানের ঘরের ৩ নাতি-নাতনী নিয়ে আটলান্টায় বসবাস করেন ।  ২০১৩ সালের জানুয়ারি ১৬ তারিখ, বুধবার রবিনসন হৃৎক্রিয়া বন্ধ হয়ে মারা যান । আটলান্টার অ্যানিস এপিস্কোপাল চার্চে তার অন্ত্যেষ্টিক্রিয়া সম্পন্ন হয় এবং তাকে দাফন করেন এইচ.এম প্যাটার্সন এবং পুত্র আর্লিংটন চ্যাপেল ।
অটল পেনশন যোজনা
অটল পেনশন যোজনা একটি কেন্দ্রীয় সরকারের পেনশন যোজনা। ২০১৫ সালে ভারতের তৎকালীন প্রধানমন্ত্রী শ্রী নরেন্দ্র মোদি এই পেনশন যোজনা শুরু করেছিলেন। এই পেনশন যোজনা কিছু টাকা বিনিয়োগ করলে কর্মক্ষেত্র থেকে অবসর গ্রহণ করার পর,একজন ব্যক্তি সর্বনিম্ন এক হাজার টাকা এবং সর্বোচ্চ ৫০০০ টাকা পর্যন্ত মাসিক পেনশন পেয়ে থাকেন।
অটল পেনশন যোজনার শর্ত
অটল পেনশন যোজনার সুবিধা পেতে গেলে কিছু শর্ত বা নিয়ম মানতে হয়।
সুবিধা
অন্যান্য পেনশন যোজনার মতো অটল পেনশন যোজনাতেও বেশ কিছু সুবিধা রয়েছে। যেমন-
বহিঃসংযোগ
অফিসিয়াল ওয়েবসাইট
১৮৩১
১৮৩১ গ্রেগরীয় বর্ষপঞ্জির একটি সাধারণ বছর।
পাইয়ে ছয়টি নয়
থাম্ব|ছবিতে লাল দাগ দিয়ে পাই-য়ে পরপর ছয়টি নয় দেখানো হয়েছে পাই সংখ্যাটির দশমিক উপস্থাপনে ৭৬২ তম দশমিক স্থান থেকে শুরু করে পরপর ছয়টি নয়ের একটি ক্রম দেখা যায়। এটি বিখ্যাত হয়ে উঠেছে গাণিতিক সন্নিপাতের কারণে এবং এই ধারণার কারণে যে, কেউ  এর অঙ্কগুলোকে সেই বিন্দু পর্যন্ত মুখস্থ করতে পারে, যে পর্যন্ত  কে মূলদ সংখ্যা বলে মনে হয়। এই ধারণার প্রথম পরিচিত উল্লেখ পাওয়া যায় ডগলাস হফস্ট্যাডটারের ১৯৮৫ সালের মেটাম্যাজিকাল থিমাস বইয়ে, যেখানে হফস্ট্যাডটার বলেছেন
পরবর্তিতে, পদার্থবিজ্ঞানী রিচার্ড ফাইনম্যান একটি বক্তৃতায় এই একই ধারণাটি কথিতভাবে বলেন যে, ছয়টি নয়ের এই ক্রমটিকে কখনও কখনও "ফাইনম্যান পয়েন্ট" বলা হয়। তবে, ফাইনম্যান কখনো এই ধরনের বিবৃতি দিয়েছেন কিনা তা স্পষ্ট নয়; কারন এটি তার প্রকাশিত জীবনী বা আত্মজীবনীতে উল্লেখ নেই এবং তার জীবনীকার জেমস গ্লিকের কাছেও এটি অজানা।
সম্পর্কিত পরিসংখ্যান
π কে একটি সাধারণ সংখ্যা বলে অনুমান করা হলেও তা নিশ্চিত হওয়া যায় নি। এলোমেলোভাবে অভিন্নভাবে নমুনা করা একটি সাধারণ সংখ্যার জন্য, দশমিক উপস্থাপনের প্রথম দিকে ছয়টি সংখ্যার একটি নির্দিষ্ট ক্রম হওয়ার সম্ভাবনা মাত্র ০.০৮%।
দশমিক সম্প্রসারণে ১, ২, ৩, ৪, ৫, ৬, ৭, ৮, এবং ৯ টানা পরপর ৯ এর দশমিক সম্প্রসারণ হয় যথাক্রমে: ৫; ৪৪; ৭৬২; ৭৬২; ৭৬২; ৭৬২; ১,৭২২,৭৭৬; ৩৬,৩৫৬,৬৪২; এবং ৫৬৪,৬৬৫,২০৬ (ওইআইএস এ ক্রম ক০৪৮৯৪০)।
দশমিক সম্প্রসারণ
এর প্রথম ১,০০১ সংখ্যা (১,০০০ দশমিক স্থান), পরপর ছয়টি ৯ এর নিম্নরেখাসহ তিন বা ততোধিক সংখ্যার ধারাবাহিক প্রবাহ দেখায়, যা নিম্নরূপ:
আব্দুল আলীম (দ্ব্যর্থতা নিরসন)
আব্দুল আলীম বলতে যাদেরকে বোঝানো হতে পারে;
এরিকা ফোন্তেস
এরিকা ফোন্তেস (জন্ম মে ১৪, ১৯৯১, লিসবন) হলেন একজন পর্তুগীজ পর্নোগ্রাফিক চলচ্চিত্র অভিনয়শিল্পী।
ক্যারিয়ার
এরিকা ফোন্তেস ২০০৯ সালে তার ক্যারিয়ার শুরু করেন তার প্রথম সিনেমা Diário Sexual de Maria দিয়ে। তখন থেকেই, তিনি বিভিন্ন ভিডিওতে অংশগ্রহণ করেন এবং যৌনাবেদনময়ী বিভিন্ন ঘটনায় অংশ নেন যেমন „Salão Erótico de Lisboa।
গোলাম রাব্বানী
গোলাম রাব্বানী বলতে যাদেরকে বোঝানো হতে পারে;
বিনায়ক-তেন
বিনায়ক-তেন বা বিনায়কাতেন(毘那夜迦天), গণপতি, কাঙ্গিতেন, কাঙ্কিতেন, শতেন, তাইশতেন, তাইশ-কাঙ্গিতেন, তেনশন, কাঙ্গি-চিজাইতেন, শতেন-সামা, ভিনায়কাতেন বা জবিতেন জাপানী বৌদ্ধ ধর্মের শিঙ্গন ও তেন্দাই শাখার একজন তেন বা দেবতা। তিনি হিন্দু ধর্মের দেবতা গণেশের জাপানী রূপ বলে গণ্য করা হয়। কোনো কোনো পণ্ডিতের মতে তিনি বোধিসত্ত্ব অবলোকিতেশ্বরের রূপ।
বিনায়কাতেনকে বৌদ্ধ ধর্মের তান্ত্রিক শাখাসমূহের সাথে যুক্ত করা হয়।  যদিও তাকে হিন্দু গণেশের মতো হাতীর মাথাযুক্ত পুরুষ হিসাবে দেখানো হয়, তবে অধিকতর জনপ্রিয় রূপ হল পুরুষ ও মহিলার "দ্বৈত (শরীরযুক্ত) কাঙ্গিতেন"।
নাম
বিনায়কাতেনের বিভিন্ন নাম আছে, যেমন, বিনায়কাতেন ~ হিন্দু বিনায়ক, গনবচি ~ হিন্দু গণপতি, গনব ~ গণেশ। গণেশের মত বিনায়কাতেনও বাধা-বিঘ্ন দূর করেন। তিনি শুভ, ভাল ভাগ্যর দেবতা। তান্ত্রিক বৌদ্ধত্বে জনপ্রিয় বিনায়কাতেন সুখ - সমৃদ্ধির দাতা। তার দ্বৈত রূপকে জাপানী ভাষায় শশিন কাঙ্গিতেন বা শশিন বিনায়ক বলা হয়, চীনা ভাষায় কুয়ান শি, ও সংস্কৃত ভাষায় নন্দিকেশ্বর।.
জয়নগর-রাঁচি এক্সপ্রেস
জয়নগর-রাঁচি এক্সপ্রেস হল দক্ষিণ পূর্ব রেলওয়ে অঞ্চলের অন্তর্গত একটি এক্সপ্রেস ট্রেন যা ভারতের রাঁচি এবং জয়নগরের মধ্যে চলে। এটি বর্তমানে ত্রি-সাপ্তাহিক ভিত্তিতে ১৮৬০৫/১৮৬০৬ ট্রেন নম্বর দিয়ে পরিচালিত হচ্ছে।